Ωγκύστ Μολινιέ

Ο Ωγκύστ Μολινιέ (1851-1904) ήταν Γάλλος ιστορικός.

## Βιογραφία
Γεννήθηκε στη Τουλούζη και φοίτησε στην Εθνική Σχολή Χαρτογραφίας και Αρχειονομίας, από την οποία έφυγε το 1873, και στην Πρακτική Σχολή Ανώτερων Σπουδών. Και διορίστηκε σε δημόσιες βιβλιοθήκες στη Μαζαρέν (1878), στο Φονταινεμπλώ (1884) και στη Σαιντ-Ζενεβιέβ, της οποίας διορίστηκε βιβλιοθηκάριος το 1885.

Ήταν πολύ ικανός παλαιογράφος και ιδιαίτερα δημοφιλής με καλή φήμη μεταξύ των λογίων της μεσαιωνικής ιστορίας της Γαλλίας. Η διατριβή του ο *Κατάλογος των πράξεων των Σιμόν και Αμορί ντε Μονφόρ* *(Catalogue des actes de Simon et d'Amauri de Montfort),* αποτέλεσε σημαντική μελέτη για την ιστορία των Αλβιγηνών. Αυτό τον ανέδειξε ως ικανό επιμελητή για τη νέα έκδοση του έργου του Ζοζέφ Βεσσέτ *Γενική Ιστορία της [[Λανγκντόκ]]* (*L’histoire générale de Languedoc*).  Επίσης, επέβλεψε την επανεκτύπωση του κειμένου, προσθέτοντας σημειώσεις σχετικά με τη φεουδαρχική διοίκηση αυτής της επαρχίας από το 900 έως το 1250, τη διακυβέρνηση του Αλφόνσου του Πουατιέ και της Τουλούζης, αδελφού του Λουδοβίκου Θ' της Γαλλίας (1220–1271), και την ιστορική γεωγραφία της επαρχίας της Λανγκντόκ κατά τον Μεσαίωνα.

Σημαντικό έργο του είναι και η *βιβλιογραφία της Λανγκτντόκ (Bibliographie du Languedoc),* το οποίο βραβεύτηκε από την ακαδημία επιγραφών και γραμμάτων, αλλά παρέμεινε σε μορφή χειρογράφου. Δημοσίευσε επίσης πολλά έγγραφα για την Société de l'Orient Latin (*Το ταξίδι στην Ιερουσαλήμ*, σε συνεργασία με τον Κάρολο Κόλερ,1885), για την Γαλλική ιστορική εταιρεία (*Νορμανδικό χρονικό του 14ου αιώνα*, με την βοήθεια του αδελφού του Εμίλ, 1883), για την Συλλογή κειμένων σχετικά με τη διδασκαλία της ιστορίας (*Η ζωή του [[Λουδοβίκος ΣΤ΄ της Γαλλίας|Λουδοβίκου του παχύ]]*, Suger, 1887*),* για την Συλλογή ανέκδοτων εγγράφων (*Διοικητική αλληλογραφία του [[Αλφόνσος του Πουατιέ|Αλφόνσου του Πουατιέ]]*, 1894-1900), για την Συλλογή των ιστορικών της Γαλλίας (*Νεκρολόγια της επαρχίας της [[Σανς (Ιόν)|Σανς]]*, 1904, 1906) κ.ά., καθώς και αρκετούς τόμους στη Συλλογή των καταλόγων των δημόσιων βιβλιοθηκών της Γαλλίας (*Recueil des catalogues des bibliothèques publiques de France*).

Εφαρμόζοντας στους Γάλλους κλασσικούς τη σχολαστική μέθοδο που είχε χρησιμοποιήσει για τα κείμενα του Μεσαίωνα, δημσίευσε τις *Σκέψεις* του Πασκάλ, αναθεωρημένες με βάση το πρωτότυπο χειρόγραφο (1887-1889), καθώς και τις *Επαρχιακές Επιστολές* (1891), επιμελημένες με σημειώσεις. Το 1893 διορίστηκε καθηγητής στην École des Chartes και παρέδωσε μια επιτυχημένη σειρά διαλέξεων, τις οποίες δημοσίευσε αργότερα με τίτλο *Εγχειρίδιο πηγών της ιστορίας της Γαλλίας κατά τον Μεσαίωνα* (1902–1906). Δίδαξε επίσης στην École pratique des hautes études. Πέθανε ύστερα από μία σύντομη ασθένεια, αφήνοντας σε χειρόγραφο μια κριτική για τις πηγές του “*Speculum historiale*” του Βενσάν ντε Μποβέ.

Ο μεγαλύτερος αδελφός του, ο Charles (γεννημένος το 1843), είναι επίσης αρκετά σημαντικός ιστορικός, κυρίως στον τομέα της ιστορία της τέχνης και τις αιρέσεις του Μεσαίωνα. Διορίστηκε καθηγητής ιστορίας στο πανεπιστήμιο της Τουλούζης το 1886.Ο μικρότερος αδελφός, ο Émile (1857–1906), ήταν επιμελητής στο Μουσείο του Λούβρου και γνωστός για τις γνώσεις του περί τέχνης.

## Εργογραφία

* "Catalogue des actes de Simon et d'Amaury de Montfort" in *Bibliothèque de l’École des chartes*, τομ. 34
* *Étude sur l'administration féodale dans le Languedoc (900-1250)*, 1878
* *Les Pensées de Blaise Pascal. Texte revu sur le manuscrit autographe, avec une préface et des notes*, 1877–1879
* *Itinera hierosolymitana et descriptiones terrae sanctae bellis sacris anteriora* (επ. μαζί με τον Titus Tobler), 1879
* *Inventaire sommaire de la collection Joly de Fleury*, 1881
* *Chronique normande du XIVe siècle*, 1882, (επ. μαζί με τον Émile Molinier) Διαθέσιμο στο Gallica
* *Vie de Louis le Gros* de Suger, suivie de l*'Histoire du roi Louis VII*, 1887
* *Géographie historique de la province de Languedoc au Moyen Âge*, 1889
* *Les Obituaires français au moyen âge*, 1890
* *Les Provinciales de Blaise Pascal, avec une préface et des notes* (2 τομ.), 1891
* *Les manuscrits et les miniatures*, 1892 Διαθέσιμο στο Gallica
* *Correspondence administrative d'Alfonse de Poitiers*, 1894-1900 Διαθέσιμο στο Gallica: τόμος 1 τόμος 2
* *Les sources de l'histoire de France (des origines aux guerres d'Italie, 1494)*, 1901–1906
* Collaboration on the catalogues of manuscripts of the libraries of Beaune, Toulouse, Dijon, Chartres, Cambrai, κ.α.

## Παραπομπές


## Εξωτερικοί σύνδεσμοι
Έργα του ή για τον Ωγκύστ Μολινιέ, (Internet archive)